als_Latn dik_Latn tur_Latn
Janë zbuluar shumë informacione në internet për versionin për pajisjet mobile të sistemit operativ Windows 10, por nuk është përmendur ndonjë telefon që do të operojë me këtë sistem. Kjo të paktën deri në këtë moment, pasi kanë filluar disa spekulime në Kinë rreth një telefoni të ri inteligjent që thuhet se do të operojë me këtë sistem.
Gizmochina raporton se informacioni mbi këtë pajisje, e quajtur “Wei Yan Sofia”, është shfaqur tek sajti kinez Weibo. Pajisja thuhet se nuk do të operojë vetëm me sistemin Windows 10 për pajsijet mobile, por do të ketë edhe sistemin operativ Android 5.0 Lollipop gjithashtu. Mbështetja për të dy sistemet operative është konfirmuar nga Intel para më shumë se një viti.
Sa i përket specifikave të këtij telefoni, thuhet se ai do të ketë ekran 5 inç FHD, një kamerë të pasme 13 megapikselë, si dhe një kamerë ballore 5 megapikselë. Pajisja do të ketë gjithashtu 2 GB RAM dhe 32GB hapësirë të brendshme. Wei Yan Sofia do të fuqizohet nga procesori SoFIA i Intel-it (Inteligjent ose veçori e telefonit me arkitekturën e Intel-it), që është një çip i lirë.
Wei Yan nuk është kompania e parë që po përpiqet të krijojë telefona inteligjentë me sistem operativ të dyfishtë. Vitin e kaluar, kompania indiane Karbon Mobiles njoftoi se po krijon një telefon inteligjent me sistemet Windows-Android, Telefoni inteligjent Alcatel Pixi 3 gjithashtu përdor tri sisteme operative: Android, Firefox OS dhe Windows Phone.
(Herë të lexuara: 192)
als_Latn als_Latn als_Latn als_Latn als_Latn